אלי הרצליך

אֶלִיָהוּ (אֶלִי) הֶרְצְלִיך (נולד ב-1 באוקטובר 1981, ה' בכסלו תשמ"ב) הוא זמר חרדי ישראלי-בלגי.

== ביוגרפיה ==
הרצליך נולד בעיר אנטוורפן שבבלגיה, למרדכי וחנה הרצליך. עלה לארץ מספר חודשים לאחר לידתו, והתגורר בבני ברק. למד בת"ת "רוז'ין" בבני ברק, לאחר מכן, בישיבה קטנה, למד בישיבת "נחלת דוד" בפתח תקווה, ובישיבה גדולה למד בישיבת "ברכת יצחק" באור יהודה.

הרצליך היה מקורב בצעירותו לחסידות מודז'יץ,<ref></ref> וכן תקופה אצל האדמו"ר מפרמישלאן.

== קריירה מוזיקלית ==
בילדותו שר במקהלת ילדים בבית הספר וכן במקהלתו של החזן חיים אליעזר הרשטיק.<ref></ref> בתחילת דרכו הופיע בהתנדבות במושבי זקנים ובבתי אבות, וכן הופיע באירועים משפחתיים ובחתונות של חבריו.

ב-22 ביולי 2013 הוציא את הסינגל הראשון שלו, מתוך אלבום הבכורה שלו - "חתן דומה למלך".

ב-13 באוגוסט 2014 הוציא את אלבומו הראשון - "חתן דומה למלך".<ref></ref> על אלבום זה זכה בתארים "זמר השנה", "שיר השנה" ו"אלבום השנה". בין המוזיקאים שהשתתפו בכתיבת האלבום ניתן למנות את יוסי גרין, איצי וולדנר, משה לאופר, מונה רוזנבלום, ישי לפידות ודודי קאליש.

ב-18 בדצמבר 2016 הוציא את הסינגל "קשר של קיימא" מתוך אלבומו השני, הקרוי "אלי הרצליך 2". האלבום יצא ב-12 בנובמבר 2019 והשתתפו בכתיבתו המוזיקאים איצי וולדנר, אלי קליין ואיצי ברי, אלי פרידמן, יואלי דיקמן, אלי לאופר ומשה לאופר. ב-28 אוקטובר 2019 התקיים מופע ההשקה לאלבום, בו אירח הרצליך את הזמר עדי רן. על אלבום זה זכה בתארים "זמר השנה", ו-"אלבום השנה" במצעד המוזיקה של כיכר השבת. האלבום זכה במקום השני בקטגוריית "אלבום השנה" במצעד המוזיקה של בחדרי חרדים שנערך באוקטובר 2020.

בין האירועים המרכזיים בהם הופיע הרצליך: הופעה של איגוד בני הישיבות באצטדיון ארנה, בהשתתפות גדולי התורה ובראשם הרב חיים קניבסקי, וכן בהופעת סיום הש"ס של הארגון "דרשו" שנערך בהיכל יד אליהו. מהופעה זו התפרסם סרטון בו נצפה הקהל, שמנה כ-15,000 אנשים, שר יחד עם הרצליך את שירו "המלאך".

ב-28 באוגוסט 2019 השתתף הרצליך בגרסת המוזיקה החסידית לשיר "שבט אחים ואחיות", בהפקתו של יוני אליאב.

במאי 2021, במסגרת הפרויקט של כאן 11, "אחים אנחנו", ביצע הרצליך את השיר "חי", שביצעה הזמרת עופרה חזה באירוויזיון 1983.

ביוני 2022 הוציא עם הזמר התימני ציון גולן דואט לשירו של שאול חיון - "ישמח חתני".

בדצמבר 2022 (חג החנוכה תשפ"ג) השתתף במחרוזת שירי חנוכה בהשתתפות זמרים חסידים ומזרחיים.<ref></ref>

ב-10 בפברואר שלמה ברונר והרצליך שיתפו פעולה כדי להוציא ניגון חדש בשם "שערי ניגון".<ref></ref>

אמרגנו הוא המפיק ישראל לובין.

== חיים אישיים ==
בנובמבר 2012 נישא לתמר פלג ולהם שישה ילדים. מתגורר בקריית יערים.

==דיסקוגרפיה==
===אלבומים===

===סינגלים===
*חתן דומה למלך – לחן, עיבוד והפקה מוזיקלית - מונה רוזנבלום.<ref></ref> יצא ביולי 2013.
*בחכמה ייבנה בית – לחן - יעקב רוטבלט, עיבוד והפקה מוזיקלית - אלכס מיטלמן.<ref></ref> יצא בנובמבר 2013.
*קשר של קיימא – לחן, עיבוד והפקה מוזיקלית - אלי קליין ואיצי ברי.<ref></ref> יצא בדצמבר 2016.
*המלאך – מילים - מאגרות החזון איש, לחן - נדב כהן, עיבוד והפקה מוזיקלית - דוד איכילביץ'.<ref></ref> יצא ביוני 2020.
*רק לתת – מילים, לחן, עיבוד והפקה מוזיקלית - אודי דמארי.<ref></ref> יצא באוגוסט 2020.
* ובכל מדינה – לחן - אלי לאופר, עיבוד והפקה מוזיקלית - אלי קליין ואיצי ברי.<ref></ref> יצא בפברואר 2021.
* כל תפילותיי – מילים ולחן - אלי לאופר, עיבוד והפקה מוזיקלית - דוד איכילביץ'.<ref></ref> יצא באוקטובר 2021.
* טועמיה – מילים ולחן - יאיר שטיינר ויודי סיני. עיבוד והפקה מוזיקלית - אלי קליין ואיצי ברי.<ref></ref> יצא ביוני 2023.
* מארש חברון – קאבר לשירם של שמואל ואריה ברונר. מילים ולחן - בנימין זאב מונק. עיבוד והפקה מוזיקלית - אלי קליין ואיצי ברי.<ref></ref> יצא ביולי 2023.

==== שיתופי פעולה ====
*ישמח חתני – עם ציון גולן. לחן - מוטי רוטלר, עיבוד מוזיקלי - עמי כהן (ביצוע במקור - שאול חיון). יצא ביוני 2022.
*אשרי המלך – עם אלי פרידמן. לחן - אלי פרידמן, עיבוד מוזיקלי - ג'ף הורוביץ.<ref></ref> יצא באוקטובר 2014.
==קישורים חיצוניים==

*.
*.
*
*
*[http://archive.kol-barama.co.il/live/66939/ אלי שפירא מציג: השאלון עם אלי הרצליך].
*
*
*
* 
==הערות שוליים==

קטגוריה:זמרים חסידיים ישראלים
קטגוריה:זמרים השרים בעברית
קטגוריה:ישראלים ילידי בלגיה
קטגוריה:ישראלים שנולדו ב-1981